Komunistická strana Slovenska (1992)

Komunistická strana Slovenska, skratka KSS, je krajne ľavicová politická strana pôsobiaca na Slovensku. Nie je právnym, ale považuje sa za ideového nástupcu Komunistickej strany Slovenska, pozri Komunistická strana Slovenska (1948).

Strana má vo svojom volebnom programe napr. zahrnuté tvorbu zmiešaných podnikov, čo sú určité ústupky voči novej dobe a prispôsobovaniu sa nový potrebám. Zároveň však svoju politiku smeruje tradicionalisticky, čím sa do značnej miery odlišuje od tzv. západných komunistických strán a hnutí, ktoré presadzujú otvorenú politiku voči migrácii, či menšinám.

Vedenie strany 
 Jozef Hrdlička – predseda ústredného výboru strany (od 25. novembra 2006)
 Jalal Suleiman – podpredseda ústredného výboru strany (od 5. februára 2011)
 Pavol Suško – podpredseda ústredného výboru strany (od 25. novembra 2006)
 Juraj Pavlovič – podpredseda ústredného výboru strany (od 5. februára 2011)
 Viera Klimentová – podpredsedníčka ústredného výboru strany (od 2. decembra 2011)
 Jozef Artim – ústredný tajomník strany (od 7. septembra 2006)

Dejiny

Predohra vzniku KSS 
6. marca 1991 bola na ministerstve vnútra zaregistrovaná Komunistická strana Slovenska – 91 /KSS – 91/ V dňoch 29. – 30. júna 1991 sa vo Zvolene konal ustanovujúci zjazd, za predsedu bol zvolený Július Feješ.  28. augusta 1992 sa vo Zvolene konal II. zjazd KSS 91. Bol to zjazd uskutočnený bezprostredne pred zjednotením KSS 91 a ZKS. 19. marca 1991 bol ministerstvom vnútra zaregistrovaný Zväz komunistov Slovenska /ZKS/. Ustanovujúci zjazd ZKS sa konal v Bratislave 18. januára 1992. Za predsedu bol zvolený Juraj Janošovský.
Existencia dvoch komunistických strán vyplývala z vtedajšej situácie v spoločnosti.

Takmer osemnásť mesiacov pôsobili na politickej scéne Slovenska dve komunistické strany.V roku 1992 sa obidve strany zúčastnili na voľbách : ZKS do Federálneho zhromaždenia /0,76%/ KSS – 91 do Slovenskej národnej rady (0,75 %)

Dejiny KSS 
Zjednocujúci zjazd KSS 91 a ZKS sa konal 29. augusta 1992 v historickom Robotníckom dome v Banskej Bystrici. Z piatich predložených návrhov názvov strany delegáti zjazdu schválili názov Komunistická strana Slovenska. Za predsedu bol zvolený Vladimír Ďaďo, ktorý tento post zastával do roku 1998, kedy bol vystriedaný Jozefom Ševcom. V NR SR bola zastúpená zatiaľ len jedno volebné obdobie, 20022006. Po neúspechu vo voľbách rezignovalo 23. júna 2006 vedenie strany na čele s predsedom Jozefom Ševcom. Z podpredsedníckych funkcií odstúpili Jozef Hrdlička, Ján Gregor, Karol Ondriaš a z postu ústredného tajomníka Ladislav Jača. Za nového predsedu bol na VI. zjazde 25. novembra 2006 zvolený Jozef Hrdlička.

Volebné výsledky 
Výsledky volieb do Národnej rady SR (do r. 1993 Slovenskej národnej rady), v ktorých sa zúčastnila strana KSS.

Výsledky volieb do Európskeho parlamentu, v ktorých sa zúčastnila strana KSS.

Výsledky strany v komunálnych voľbách.

Volebné preferencie 
Volebné preferencie strany v percentách podľa Štatistického úradu SR do marca 2009. (Pozn.: Od júla 2006 do apríla 2007 sa skúmali sympatie k politickej strane.) Od apríla 2009 preferencie podľa agentúry Focus. (pozn. referencie podľa agentúry Median SK – júl 2009 a november 2010). 

Hrubo vyznačené preferencie znamenajú prekročenie hranice 5 % potrebnej na vstup do parlamentu.

Politici Komunistickej strany Slovenska 
Články o politikoch Komunistickej strany Slovenska sú uvedené v kategórii Politici KSS.

Predsedovia Ústredného výboru KSS 
 1992 – 1998 Vladimír Ďaďo
 1998 – 2006 Jozef Ševc
 2006 Vladimír Ďaďo (zastupujúci)
 2006 – súčasnosť Jozef Hrdlička

Členská základňa 
Podľa oficiálnych údajov  mala strana k 31. decembru 2007 8 654 členov. K 31. decembru 2016 mala 1 769 členov, do konca roka 2019 narástol stav členskej základne na 1 826 členov.

Referencie

Pozri aj 
 Kandidačná listina KSS pre voľby do NR SR v roku 2006

Externé odkazy 
 oficiálna stránka strany
 KSS v registri strán MV SR

Komunistická strana Slovenska
Politické strany na Slovensku – funkčné
Komunistické strany
Komunizmus na Slovensku